Σον Σεντ Λέτζερ

Ο Σον Πάτρικ Σεντ Λέτζερ-Χολ (, 28 Δεκεμβρίου 1984 - ) είναι Ιρλανδός πρώην επαγγελματίας ποδοσφαιριστής ο οποίος αγωνιζόταν ως αμυντικός. Γεννημένος στην Αγγλία, αγωνίστηκε σε διεθνές επίπεδο για λογαριασμό της Ιρλανδίας.

Ήταν μέλος της ομάδας η οποία ηττήθηκε με αμφισβητούμενο τρόπο από τη Γαλλία στα πλέι-οφ του Παγκοσμίου Κυπέλλου του 2010, ενώ, στη συνέχεια, αγωνίστηκε και σκόραρε κατά τη διάρκεια της παρουσίας του στο Ευρωπαϊκό Πρωτάθλημα του 2012. Το τέρμα ισοφάρισής του κατά τη διάρκεια της αναμέτρησης με αντίπαλο την Κροατία στο Δημοτικό Στάδιο του Πόζναν, στις 10 Ιουνίου 2012, ενέταξε τον Σεντ Λέτζερ σε ένα κλειστό κλαμπ Ιρλανδών σκόρερ σε Ευρωπαϊκό Πρωτάθλημα Ποδοσφαίρου.

Η καριέρα του Σεντ Λέτζερ ξεκίνησε από την Πίτερμπορο Γιουνάιτεντ. Στη συνέχεια, αγωνίστηκε με επιτυχία για λογαριασμό της Πρέστον Νορθ Εντ, καθώς και, ως δανεικός, της Μίντλεσμπρο, προτού μεταγραφεί, το 2011, στη Λέστερ Σίτι.

 Η καριέρα του σε συλλογικό επίπεδο 
Ο Σον Σεντ Λέτζερ αγωνίζεται ως κεντρικός αμυντικός αλλά έχει αγωνιστεί σε διάφορες άλλες θέσεις στη διάρκεια της θητείας του στις ακαδημίες της Πίτερμπρο Γιουνάιτεντ όπου αγωνίστηκε ως μπακ ή αμυντικός μέσος. Τον Ιανουάριο του 2004 πηγαίνει δανεικός στη Στίβενεϊτζ Μπόρο μαζί με τον Ρίτσαρντ Σκοτ. Δεν θα καταφέρει όμως να ενταχθεί στην πρώτη ομάδα του συλλόγου.

Με την επιστροφή του στην Πιτέρμπορο, συμμετέχει στα γυρίσματα ενός ντοκιμαντέρ με θέμα τον Ρον Άτκινσον με τον τίτλο Big Ron Manager που δείχνει την ομάδα να παλεύει για να προκριθεί για τα πλέι-οφ της τρίτης κατηγορίας. Η στάση του Σεντ Λέτζερ κατά τη διάρκεια των μαγνητοσκοπημένων προπονήσεων αποτελεί αντικείμενο κριτικής από τους οπαδούς της ομάδας που σταδιακά αρχίζουν να τον βλέπουν με κακό μάτι. Μετά την αποτυχία της ομάδας στο πρωτάθλημα, ο Σεντ Λέτζερ γίνεται ο αποδιοπομπαίος τράγος των οπαδών της ομάδας.

Κι ενώ άπαντες πίστευαν πως ο παίκτης θα έπαιρνε μεταγραφή για την Μπέρμιγχαμ Σίτι, ο Σεντ Λέτζερ υπογράφει συμβόλαιο συνεργασίας με την Πρέστον Νορθ Εντ. Το συμβόλαιο, τριετούς διάρκειας, υπογράφεται στις 7 Ιουλίου 2006 έναντι ενός ποσού του ύψους των 225.000£.

Ο Σον Σεντ Λέτζερ γίνεται σύντομα μέλος της πρώτης ομάδας του αγγλικού συλλόγου με τον οποίο θα μετρήσει 130 συμμετοχές, σε έναν σύλλογο που υπήρξε ο πρώτος πρωταθλητής Αγγλίας στα τέλη του 19ου αιώνα. Κι ενώ αποτελεί έναν από τους αγαπημένους παίκτες της εξέδρας, εγκαταλείπει την ομάδα τον Σεπτέμβριο του 2009.

Στις 15 Σεπτεμβρίου 2009, η διοίκηση της Πρέστον ανακοιινώνει πως ο Σεντ Λέτζερ ήρθε σε συμφωνία με τη Μίντλεσμπρο για αρχικά έναν τρίμηνο δανεισμό που αναμένεται να εξελιχτεί σε μεταγραφή τον Ιανουάριο του 2010. Αλλά με το τέλος της σεζόν 2010-2011, η Πρέστον υποβιβάζεται στη Λιγκ Ουόν και ως αποτέλεσμα ο Σεντ Λέτζερ εγκαταλείπει την ομάδα και υπογράφει τον Ιούλιο του 2011 στη Λέστερ Σίτι. « Leicester net Preston North End defender Sean St Ledger », BBC Sport, 4 juillet 2011.

 Παραπομπές 

Κατηγορία:Ιρλανδοί ποδοσφαιριστές
Κατηγορία:Αμυντικοί ποδοσφαιριστές
Λέτζερ
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Πρέστον Νορθ Εντ
Κατηγορία:Ποδοσφαιριστές Μίντλεσμπρο Φ.Κ.
Κατηγορία:Ποδοσφαιριστές Λέστερ Σίτι
Κατηγορία:Ποδοσφαιριστές Μίλγουολ ΦΚ
Κατηγορία:Ποδοσφαιριστές Πίτερμπορο Γιουνάιτεντ
Κατηγορία:Ποδοσφαιριστές Στίβενεϊτζ ΦΚ